**projektas**

**reg. Nr. T-130**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2013 M. BIRŽELIO 26 D. SPRENDIMO NR. T1-162 „DĖL MOKESČIO UŽ MOKINIŲ NEFORMALŲJĮ ŠVIETIMĄ PASVALIO MUZIKOS MOKYKLOJE“ PAKEITIMO**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, atsižvelgdama į Pasvalio muzikos mokyklos 2022 m. birželio 3 d. raštą Nr. SD-67 „Dėl mokesčio už mokinių neformalųjį švietimą Pasvalio muzikos mokykloje tvirtinimo“ bei į Pasvalio muzikos mokyklos tarybos 2022 m. gegužės 31 d. posėdžio protokolą Nr. VD-11, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2013 m. birželio 26 d. sprendimo Nr. T1-162 „Dėl mokesčio už mokinių neformalųjį švietimą Pasvalio muzikos mokykloje“ (su visais aktualiais pakeitimais) 1 punktą ir jį išdėstyti taip:

„1. Nustatyti mokestį už neformalųjį švietimą Pasvalio muzikos mokykloje:

1.1. 20,00 Eur mėnesiui už muzikos pradinio, pagrindinio formalųjį švietimą papildančio ugdymo, muzikos išplėstinio ugdymo, muzikos mėgėjų ugdymo programas.

1.2. 16,00 Eur mėnesiui už dailės pradinio, pagrindinio formalųjį švietimą papildančio ugdymo programas;

1.3. 10,00 Eur mėnesiui už ankstyvojo muzikinio ugdymo programą be integruoto muzikos instrumento;

1.4. 15,00 Eur mėnesiui už ankstyvojo muzikinio ugdymo su integruotu muzikos instrumentu programą;

1.5. 10,00 Eur mėnesiui už ankstyvojo ugdymo dailės programą;

1.6. 5,00 Eur mėnesiui už kryptingo ugdymo programą kolektyvuose;

1.7. Papildomas mokestis už teikiamas neformalaus švietimo paslaugas:

1.7.1. 5,00 Eur mėnesiui, pasirinkus trečiąjį mokomąjį muzikos instrumentą;

1.7.2. 10,00 Eur mėnesiui, pasirinkus papildomą programą;

1.7.3. 45,00 Eur mėnesiui už suaugusiųjų neformaliojo ugdymo programą.“

2. Sprendimas įsigalioja 2022 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

Rima Šivickienė

2022-06-09

Suderinta DVS Nr. RTS-146

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2013 M. BIRŽELIO 26 D. SPRENDIMO NR. T1-162 „DĖL MOKESČIO UŽ MOKINIŲ NEFORMALŲJĮ ŠVIETIMĄ PASVALIO MUZIKOS MOKYKLOJE“ PAKEITIMO**

2022 m. birželio 9 d.

Pasvalys

1. **Sprendimo projekto rengimo pagrindas.**

Pasvalio muzikos mokyklos 2022 m. birželio 3 d. raštas Nr. SD-67 „Dėl mokesčio už mokinių neformalųjį švietimą Pasvalio muzikos mokykloje tvirtinimo“, prie kurio pridedamas ir Pasvalio muzikos mokyklos tarybos 2022 m. gegužės 31 d. posėdžio protokolo Nr. VD-11 išrašas.

**2. Sprendimo projekto tikslai ir uždaviniai.**

Šiuo metu galiojantis mokestis už mokinių neformalųjį švietimą Pasvalio muzikos mokykloje buvo nustatytas 2017 m., t. y. beveik prieš 5 metus. Atsižvelgiant į tai, kad kinta paslaugų teikimo sąnaudos, mokestis nebeužtikrina materialinės bazės gerinimo.

Nuo 2022 m. rugsėjo 1 d. mokykloje planuojama mokyti muzikos pagal neformaliojo suaugusiųjų ugdymo programą, todėl reikalingas šios programos mėnesio įkainio nustatymas ir patvirtinimas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Pakeisti Pasvalio rajono savivaldybės tarybos 2013 m. birželio 26 d. sprendimo Nr. T1-162 „Dėl Mokesčio už mokinių neformalųjį švietimą Pasvalio muzikos mokykloje“ (su visais aktualiais pakeitimais) 1 punktą nustatant mokestį už neformalųjį švietimą Pasvalio muzikos mokykloje.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius: Pasvalio muzikos mokykla.

Asmuo, atsakingas už sprendimo vykdymo kontrolę: Švietimo ir sporto skyriaus vedėjas.

PRIDEDAMA:

1. Pasvalio muzikos mokyklos 2022 m. birželio 3 d. raštas Nr. SD-67 „Dėl mokesčio už mokinių neformalųjį švietimą Pasvalio muzikos mokykloje tvirtinimo“, 3 lapai.
2. Pasvalio rajono savivaldybės tarybos 2013 m. birželio 26 d. sprendimo Nr. T1-162 „Dėl mokesčio už mokinių neformalųjį švietimą Pasvalio muzikos mokykloje“ suvestinės redakcijos lyginamasis variantas, 2 lapai.

Švietimo ir sporto skyriaus vyriausioji specialistė Rima Šivickienė